Diari Oficial de la Generalitat Valenciana


Sumari del DOGV 4128, del 15-11-2001 (2001/10821)

Informació pública de les bases i convocatòria de proves selectives per a proveir una plaça de tècnic de l'Oficina de Turisme, vacant en la plantilla de personal funcionari d'aquest Ajuntament i inclosa en l'oferta pública d'ocupació de 2000.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10698


Data del document
:   28-05-2001

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * oferta d'ocupació
    * professió tècnica
    * concurs administratiu
    * administració local

Informació pública de les bases i convocatòria de proves selectives per a proveir una plaça de tècnic de l'Oficina de Turisme, vacant en la plantilla de personal funcionari d'aquest Ajuntament i inclosa en l'oferta pública d'ocupació de 2000. [2001/A10586]
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'una plaça de tècnic de l'Oficina de Turisme, vacant en la plantilla de personal funcionari d'aquest Ajuntament i inclosa en l'oferta d'ocupació pública per a l'any 2000.
  
1.2 Està classificada en l'escala d'administració especial, subescala tècnica, classe tècnic mitjà (grup B, d'acord amb la titulació exigida per al seu ingrés) i dotada amb les retribucions bàsiques i complementàries que corresponguen de conformitat amb la legislació vigent i acords municipals.
  
1.3 La provisió d'aquesta plaça s'efectuarà mitjançant el sistema selectiu d'oposició lliure.
  
Segona. Condicions dels aspirants
  
2.1 Per a prendre part en aquesta convocatòria, els aspirants han de complir els següents requisits:
  
a) Ser espanyol; o nacional d'un dels restants estats membres de la Unió Europea; o d'aquells estats a què els siga aplicable la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de la dita edat que visquen al seu càrrec.
  
b) Tenir complits 18 anys d'edat, i no excedir d'aquella en què falten menys de 10 anys, per a la jubilació per edat.
  
c) Estar en possessió del títol de diplomat en Turisme o equivalent, així com del Certificat de Cicle Elemental d'Anglés i del Certificat de Cicle Elemental de Francès o Alemany, expedits per l'Escola Oficial d'Idiomes.
  
d) No patir cap malaltia ni defecte físic que impedisquen l'acompliment de les corresponents funcions.
  
e) No haver sigut separat mitjançant expedient disciplinari del servei a l'estat o a l'administració local o autonòmica, ni trobar-se inhabilitat per a l'exercici de les funcions públiques.
  
2.2 Els aspirants han de complir totes les condicions enumerades l'últim dia en què finalitze el termini de presentació d'instàncies, llevat de les detallades en la lletra e), que haurà de referir-se al moment d'acabament de les proves selectives.
  
Tercera. Instàncies
  
3.1 Les instàncies on se sol·licita prendre part en les proves selectives convocades s'han de dirigir a l'alcalde president de l'Ajuntament, acompanyades del justificant d'haver ingressat en la Dipositaria Municipal la quantitat de 2.000 pessetes en concepte de drets d'examen.
  
3.2 S'han de presentar dins del termini de 20 dies naturals, comptats a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants han de manifestar en les instàncies que compleixen totes les condicions exigides en la base segona referides a la data en què acabe el seu termini de presentació, i que es comprometen a prestar el jurament o promesa establit en el Reial Decret 707/1979.
  
Quarta. Admissió d'aspirants
  
4.1 Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província, i serà exposada al tauler d'edictes de la corporació, concedint-se un termini de 15 dies per a reclamacions, d'acord amb l'article 71 de la Llei 30/1992. Les dites reclamacions, si n'hi haguera, seran acceptades o rebutjades en la resolució per la qual s'aprove la llista definitiva, que serà feta pública així mateix, en forma indicada.
  
4.2 L'anterior s'entén sense perjudici del que disposa l'article 71 de l'esmentat text legal, quant a l'esmena de defectes.
  
Cinquena. Tribunal qualificador
  
5.1 El tribunal qualificador estarà constituït de la manera següent:
  
President: l'alcalde president, o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Tres professors de l'Escola Oficial d'Idiomes (anglès, francès i alemany), en representació del professorat oficial.
  
- Un funcionari de carrera designat per la corporació.
  
- El cap del respectiu servei, o tècnic designat per la corporació.
  
- Un representant de la Junta de Personal d'aquest Ajuntament.
  
Secretari: el de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal han d'abstenir-se de formar-ne part, quan concórreguen les circumstàncies establides en l'article 28 de la Llei de Règim Jurídic de les Administracions Públiques i del Procediment Administratiu Comú o en l'article 13.2. del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 del mateix text legal.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal podrà disposar la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.
  
5.8. El tribunal es classifica en la categoria segona als efectes establits en la Resolució de 22 de març de 1993 i percepció de les assistències que corresponguen als seus membres.
  
5.9 Les tres cinquenes parts dels membres del tribunal han de tenir coneixement escrit i oral del valencià, segons es disposa en l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10 El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.11 La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala que es tracte, segons disposa el Reial Decret 364/1995, de 10 de març.
  
Sisena. Desenvolupament i publicitat de les bases
  
6.1 Les bases, una vegada aprovades per un decret d'Alcaldia, es publicaran íntegres en el Butlletí Oficial de la Província i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'aquestes bases i excepte el que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves, es publicarà també al tauler d'anuncis de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins que hagen transcorregut dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Sense perjudici del que s'ha dit adés, el començament del primer exercici s'anunciarà només en el Butlletí Oficial de la Província amb 15 dies d'antelació com a mínim, i indicant-hi l'anunci el dia, hora i lloc en què haurà d'efectuar-se.
  
6.5 El començament dels restants exercicis s'anunciaran només al tauler d'anuncis de l'Ajuntament i al local on s'haja realitzat la prova precedent, havent de transcórrer entre la celebració de l'un i l'altre exercici un termini mínim de 72 hores i fer-se públic l'anunci de començament amb una antelació mínima de 24 hores.
  
6.6 Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig efectuat a aquest efecte.
  
Setena. Sistema de selecció
  
Els exercicis de l'oposició seran tres, de caràcter obligatori i eliminatori.
  
7.1. Primer exercici. Consta de dues parts.
  
7.1.1 Primera part:
  
a) Consistirà en una redacció en anglés, sobre un tema lliurement elegit pel tribunal abans de la realització de l'exercici, durant un període màxim d'una hora.
  
b) Consistirà en una redacció en alemany o francès, a elecció de l'opositor, sobre un tema lliurement elegit pel tribunal abans de la realització de l'exercici, durant un període màxim d'una hora.
  
7.1.2 Segona part:
  
Realitzar una prova oral, consistent a demostrar el domini dels idiomes anglès i francès o alemany (d'aquests dos últim, elegir un), on es valorarà la pronunciació, expressió i comprensió, durant un període màxim de temps de 10 minuts, per a cada idioma.
  
Les distintes proves d'aquest exercici es desenvoluparan successivament i en un sol acte, en els temps assenyalats, i es qualificaran conjuntament.
  
7.2 Segon exercici.
  
Consistirà a exposar oralment, durant un període màxim de 60 minuts, sis temes extrets a la sort, tres de l'annex I i tres de l'annex II, del programa inserit al final de la convocatòria.
  
Una vegada coneguts els temes que ha d'exposar, l'opositor disposarà de 10 minuts per a preparar els mateixos.
  
La realització d'aquest exercici serà pública.
  
Si el tribunal aprecia una deficiència notòria en l'actuació de l'aspirant, podrà invitar-lo a desistir de continuar l'exercici, així com també a formular preguntes sobre els temes exposats.
  
7.3 Tercer exercici.
  
Consistirà a resoldre, en un període màxim de dues hores, un supòsit pràctic plantejat pel tribunal, al començament de l'exercici, que versarà sobre les matèries de l'annex I d'aquesta convocatòria.
  
Durant el desenvolupament d'aquesta prova, els aspirants podran, en tot moment, fer ús dels textos legals, col·leccions de jurisprudència i llibres de consulta amb què acudisquen proveïts.
  
Vuitena. Qualificació
  
8.1 Els membres del tribunal qualificaran els exercicis d'aquesta oposició amb una puntuació de 0 a 10 punts, sent eliminats els aspirants que no aconseguisquen un mínim de 5 punts en cada un d'ells.
  
8.2 Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell.
  
La qualificació de cada exercici es portarà a efecte i es farà pública així que finalitze.
  
8.3 La qualificació definitiva es determinarà sumant els punts obtinguts en els tres exercicis obligatoris; el tribunal haurà de fer pública la relació amb els aprovats, que no podran sobrepassar el nombre de places convocades.
  
Novena. Relació d'aprovats, presentació de documents i nomenament
  
9.1 Acabada la qualificació dels aspirants, el tribunal publicarà la llista amb els aprovats i elevarà l'esmentada relació a l'autoritat competent per a fer el corresponent nomenament.
  
9.2 L'opositor aprovat ha de presentar a la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part a l'oposició s'exigeixen en la base segona, i que són:
  
a) Certificat de naixement, que podrà suplir amb la fotocòpia del seu document nacional d'identitat (aquest últim haurà de presentar-se acompanyat de l'original per a la seua compulsa).
  
b) Còpia autenticada o fotocòpia (que haurà de presentar-se acompanyada d'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si aquests documents estigueren expedits després de la data en què va expirar el termini de presentació d'instàncies, hauria de justificar el moment en què van concloure els seus estudis.
  
c) Certificat acreditatiu de no patir cap malaltia ni defecte físic que impossibilite el normal exercici de la funció. Aquest certificat haurà de ser expedit pel servei territorial de Sanitat.
  
d) Declaració de no haver sigut separat, per un expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, i declaració de conducta, segons la Llei 68/1980, d'1 de desembre, tot això amb referència a la data d'acabament dels exàmens.
  
e) Declaració jurada de no trobar-se sotmés a cap causa d'incapacitat específica establida en la legislació vigent i que n'anul·laria el nomenament segons el que estableix el Reial Decret Legislatiu 781/1986, de 18 d'abril.
  
El qui tinga la condició de funcionari públic estarà exempt de justificar documentalment les condicions i requisits ja demostrats per a obtenir l'anterior nomenament, havent de presentar un certificat del ministeri, comunitat autònoma, corporació local o organisme públic del qual depén, que acredite la seua condició i totes les circumstàncies que consten en el seu expedient personal.
  
El qui, dins del termini indicat i excepte causa de força major, no presente la documentació, no podrà ser nomenat funcionari, i quedaran anul·lades totes les seues actuacions, sense perjudici de les responsabilitats en què poguera haver incorregut per falsedat en la instància.
  
Deu. Nomenament en propietat i presa de possessió
  
10.1 El tribunal referit en el punt 5.1 anterior elevarà una proposta de nomenament de tècnic de l'Oficina de Turisme a favor de l'opositor aprovat, i l'òrgan competent de l'Ajuntament portarà a terme el nomenament del proposat com a funcionari de carrera.
  
10.2 El nomenat haurà de prendre possessió de la plaça de tècnic de l'Oficina de Turisme en el termini de 30 dies hàbils, comptador des de l'endemà de la notificació del nomenament.
  
Si no en pren possessió en el termini assenyalat sense una causa justificada, quedarà en la situació de cessant.
  
Onze. Incidències
  
11.1 El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot el que no preveuen aquestes bases.
  
11.2 La convocatòria, les seues bases i tots els actes administratius que es deriven d'ella i de l'actuació del tribunal, podran ser impugnats pels interessats, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Legislació aplicable
  
En tot el que no preveuen aquestes bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre, de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
ANNEX I
  
Tema 1. Competències de la Comunitat Valenciana en matèria turística. Decrets de transferències.
  
Tema 2. Organització de l'administració turística de l'estat. La Comissió Interministerial de Turisme.
  
Tema 3. Organització de l'administració turística de la Comunitat Valenciana.
  
Tema 4. Organització de l'administració turística provincial i del municipi de Torrevieja.
  
Tema 5. Ordenació turística de restaurants, cafeteries i bars.
  
Tema 6. Ordenació dels establiments hotelers de la Comunitat Valenciana.
  
Tema 7. Normativa sobre prevenció d'incendis en allotjaments turístics.
  
Tema 8. Ordenació dels campaments de turisme de la Comunitat Valenciana.
  
Tema 9. Ordenació d'apartaments turístics, vil·les, xalets, bungalous i semblants a la Comunitat Valenciana.
  
Tema 10. Ordenació de l'allotjament turístic rural a l'interior de la Comunitat Valenciana.
  
Tema 11. Ordenació d'agències de viatges.
  
Tema 12. Ordenació dels guies de turisme a la Comunitat Valenciana.
  
Tema 13. Registre d'Empreses i Activitats Turístiques.
  
Tema 14. Reglamentació sobre les festes d'interés turístic de la Comunitat Valenciana.
  
Tema 15. Regulació d'acampades i l'ús d'instal·lacions recreatives a les muntanyes de la Comunitat Valenciana.
  
Tema 16. Regulació sobre règim de preus i reserva en allotjaments turístics.
  
Tema 17. Normativa sobre el règim d'inspecció i procediment en matèria de disciplina turística.
  
Tema 18. Programes de suport al sector turístic. a) Estatal. b) Comunitat Valenciana.
  
Tema 19. Regulació dels fulls de reclamacions dels consumidors i usuaris de la Comunitat Valenciana. Les juntes arbitrals d'agències de viatges.
  
Tema 20. Els mercats turístics de la Costa Blanca.
  
Tema 21. Composició de la demanda d'activitats turístiques. Anàlisi de l'oferta turística.
  
Tema 22. Infraestructura de comunicació en l'espai turístic alacantí.
  
Tema 23. Turisme cultural, esportiu, de congressos i social a la Costa Blanca.
  
Tema 24. Informació turística de municipis turístics. Rutes turístiques costeres i d'interior. Paratges naturals.
  
Tema 25. Informació turística sobre Torrevieja: platges, paratges naturals, gastronomia, festes, activitats esportives i excursions d'un dia.
  
Tema 26. La integració del turisme en l'estructura regional. Impacte del turisme en l'organització territorial.
  
Tema 27. La utilització del turisme com a instrument per a superar desequilibris regionals.
  
Tema 28. El producte turístic global. Elements del producte turístic global.
  
Tema 29. Incidència de les noves tendències de la demanda en el producte turístic. Repercussions espacials de l'actual societat de l'oci.
  
Tema 30. Anàlisi de les metodologies de planificació d'incidència turística. La planificació estratègica. Escales i nivells de planificació. Instruments legals de planificació. Instruments de planificació no vinculants. El desenvolupament operatiu de la planificació. La planificació de destinacions turístiques.
  
Tema 31. Filosofia del desenvolupament sostenible. El paper del turisme en els nous paradigmes de desenvolupament sostenible, integrat, endogen o ecodesenvolupament.
  
Tema 32. Anàlisi interna de l'àrea: recursos turístics, estructura socioeconòmica, accessibilitat, infraestructures.
  
Tema 33. Anàlisi de l'entorn. Determinació de la potencialitat turística. Objectius del desenvolupament turístic. Estratègies de desenvolupament turístic.
  
Tema 34. Turisme litoral. Turisme urbà.
  
Tema 35. Turisme rural. Turisme cultural.
  
Tema 36. Turisme d'hivern. Ecoturisme.
  
Tema 37. Turisme esportiu. Turisme d'aventura.
  
Tema 38. La introducció de la variable territorial d'una gestió turística integral. Possibilitats d'actuació. Anàlisi d'experiències nacionals i internacionals. La Comunitat Valenciana.
  
Tema 39. Fonts d'estudi i anàlisi de l'activitat turística. Estadístiques de turisme.
  
Tema 40. Anàlisi dels corrents turístics mundials. Principals àrees emissores i receptores. Ingressos i despeses del turisme internacional. Organitzadors i associacions relacionades amb el turisme.
  
Tema 41. Els distints nivells de planificació. Instruments legals que afecten la planificació turística: ordenació del territori i protecció del medi ambient. Iniciació a la planificació estratègica.
  
Tema 42. Els plans de desenvolupament turístic. El desenvolupament turístic sostenible. Turisme específic: turisme urbà, rural, cultural, de naturalesa o ecoturisme, esportiu, d'aventures, etc.
  
Tema 43. Gestió d'atractius turístics amb afluència significativa de visitants.
  
Tema 44. Els determinants de la demanda turística. Transformadors de l'entorn que han influït en els canvis de la demanda turística actual.
  
Tema 45. Anàlisi qualitativa de la demanda nacional i internacional d'Espanya i de la Comunitat Valenciana: perspectives d'evolució. L'estacionalitat dels fluixos de demanda turística.
  
Tema 46. Els components de l'oferta turística. Significació de l'oferta en el producte turístic. L'oferta turística i la seua orientació de mercat. Oferta turística complementària.
  
Tema 47. Sistemes de contractació entre empreses turístiques. Fires de turisme, salons, workshops, etc. Els sistemes informatitzats de reserves.
  
Tema 48. Les agències de viatges. Els operadors turístics. L'elaboració i comercialització de paquets turístics.
  
ANNEX II
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. La Corona. El poder legislatiu i judicial. El Govern i l'administració de l'estat.
  
Tema 3. Organització territorial de l'estat. L'Estatut d'Autonomia de la Comunitat Valenciana. El president de la Generalitat. El Consell. Les Corts Valencianes.
  
Tema 4. Principis d'actuació de les administracions públiques. Llei 30/1992, de Règim Jurídic de les Administracions Públiques i del Procediment Administratiu Comú: interessats en els procediments administratius. Drets dels ciutadans. Disposicions generals sobre procediments administratius. Recursos administratius.
  
Tema 5. Règim local espanyol. Principis constitucionals i regulació jurídica. La província en el règim local. El municipi. El terme municipal. La població. L'empadronament. Altres entitats locals.
  
Tema 6. Organització municipal. Competències.
  
Tema 7. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 8. La funció pública local i la seua organització. Funcionaris amb habilitació de caràcter nacional. La secretaria, la intervenció, la dipositaria de fons. Idees generals de les seues respectives funcions. Els altres funcionaris de carrera. Personal eventual i laboral. Drets i deures dels funcionaris públics locals. Seguretat Social.
  
Tema 9. Els béns de les entitats locals. Patrimoni historicoartístic. Els contractes administratius en l'esfera local. La gestió dels serveis públics.
  
Tema 10. Intervenció administrativa local en l'activitat privada. Procediment de concessió de llicències. Procediment administratiu local.
  
Tema 11. El registre d'entrada i sortida de documents. Requisits en la presentació de documents. Comunicacions i notificacions.
  
Tema 12. Els pressupostos locals. Règim jurídic de la despesa pública. Hisendes locals: ingressos i ordenances fiscals.